Translate the text from Welsh to English.



 
Mae gweithlu'r GIG sydd wedi'u haddysgu a'u hyfforddi'n dda yn hanfodol er mwyn darparu gofal o safon uchel i bobl ledled Cymru a gwella safonau yn ein gwasanaeth iechyd.

Ar 14 Ebrill, cyhoeddwyd yr adolygiad o Fuddsoddi mewn Addysg i Weithwyr Iechyd Proffesiynol (yr adolygiad), o dan arweiniad Mel Evans, OBE. Fe'i comisiynwyd gan Lywodraeth Cymru er mwyn ystyried y buddsoddiad mewn addysg i weithwyr iechyd proffesiynol ac a yw'n cyflawni'r canlyniadau cywir i Gymru ac i'n gwasanaeth iechyd.

Roedd yr adolygiad yn sbardun i drafod materion allweddol sy'n ymwneud ag addysgu a hyfforddi'r gweithlu gofal iechyd. Gofynnais i'r panel adolygu ailgynnull eto yn yr haf i ystyried dros 70 o gyfraniadau a ddaeth i law ar ôl i'r adolygiad gael ei gyhoeddi. Mae'r gwaith hwn bellach wedi’i gwblhau.

  
Cyflwynodd y panel dri argymhelliad allweddol:

* Yr angen am weledigaeth strategol ddiwygiedig i GIG Cymru ar gyfer 2015\-30, ar sail gofal iechyd darbodus, a ddylai fod yn sylfaen ar gyfer strategaeth y gweithlu;
* Datblygu diwylliant dysgu GIG Cymru;
* Creu un corff ar gyfer cynllunio'r gweithlu, datblygu a chomisiynu addysg a hyfforddiant.

  
Law yn Llaw at Iechyd oedd ein strategaeth gyffredinol, ond mae'n rhaid i ni adeiladu ar y gwaith hwn bellach, gan gynnwys yr egwyddorion gofal iechyd darbodus a darparu ar gyfer cenhedlaeth sydd mor gyfarwydd â thechnoleg, lle mai integreiddio iechyd a gofal cymdeithasol yw'r norm yn hytrach na'r eithriad a lle mai gofal yn y gymuned yw ysbyty'r dyfodol.

Tynnodd yr adolygiad sylw at y ffaith fod y rhan fwyaf o weithlu GIG Cymru yn y dyfodol eisoes yn gweithio yn y gwasanaeth iechyd heddiw. Os ydym ni am gael gofal iechyd o safon uchel, mae'n rhaid i ni fuddsoddi yn ein gweithlu \- mae'n rhaid i ni ddarparu cyfleoedd i weithwyr gofal iechyd proffesiynol ddatblygu'r sgiliau, y wybodaeth a'r profiad sydd eu hangen arnynt, wrth iddynt ddarparu gofal iechyd. Mae'n rhaid i'r GIG fod yn sefydliad dysgu, yn ogystal â gwasanaeth iechyd.

Mae dylunio a datblygu'r gweithlu ymhlith rhai o'n cyfryngau mwyaf grymus sydd gennym er mwyn creu system gofal iechyd darbodus. Bydd gofyn bod yn fwy hyblyg o ran addysg a hyfforddiant, gydag opsiynau i gamu i mewn ac allan ar draws amrywiaeth eang o raglenni. Yn ystod y flwyddyn nesaf, byddwn yn gweithio gyda'r sector addysg i sefydlu mwy o hyblygrwydd yn y rhaglenni addysg a hyfforddiant sydd eisoes yn bodoli.

Mae'r adolygiad yn canolbwyntio ar bwysigrwydd cael y diwylliant dysgu priodol a gwneud i bobl ifanc fod yn fwy ymwybodol o'r ystod lawn o gyfleoedd gyrfa sydd ar gael yng Nghymru. Mae hefyd yn tynnu sylw at yr angen i gynyddu faint o brofiad gwaith sydd ar gael i'r rheini sydd â diddordeb mewn ymuno â'r sector gofal.

Mae yna rai cynlluniau rhagorol mewn ardaloedd ledled Cymru, ond er mwyn datblygu hyn ymhellach, mae'n rhaid i ni nodi'r ystod bresennol o yrfaoedd; ehangu mentrau a digwyddiadau mynediad ledled Cymru a sefydlu dull i hyrwyddo'r cyfleoedd hyn.

Mae dros 10,000 o fyfyrwyr a hyfforddeion yn elwa o raglenni sy'n cael eu hariannu'n ganolog yng Nghymru. Byddwn yn ystyried sut gallant gyfrannu at y diwylliant dysgu hwn fel rhan o'u rhaglenni addysg a hyfforddiant. Bydd y gwaith hwn yn dod at ei gilydd mewn cynhadledd genedlaethol ar ehangu mynediad at yrfaoedd ym maes iechyd, a gynhelir gan Lywodraeth Cymru y flwyddyn nesaf.

Bydd yr argymhelliad allweddol olaf \- un corff sy'n dwyn ynghyd swyddogaethau cynllunio'r gweithlu'n strategol, datblygu a chomisiynu addysg a hyfforddiant \-  yn helpu i fynd i'r afael â'r anawsterau y mae nifer o unigolion a sefydliadau'n cytuno sy'n bodoli o fewn y trefniadau hyfforddiant ac addysg gofal iechyd presennol.

Rwy'n credu bod angen newid, gydag un ffrwd ariannu, hyblyg, heb unrhyw ffiniau mympwyol a hanesyddol, yn sylfaen i hynny. Bydd un set newydd o drefniadau yn sicrhau nad yw penderfyniadau ynghylch buddsoddi a chynllunio proffesiynau unigol yn cael eu gwneud ar eu pen eu hunain \- mae cryn gyd\-ddibyniaeth ar draws y proffesiynau. Mae'n rhaid i benderfyniadau am addysg a hyfforddiant fod yn seiliedig ar anghenion cleifion a phoblogaethau lleol a dull holistaidd tuag at y gweithlu.

Serch hynny, os ydym ni am symud tuag at set newydd o drefniadau, bydd angen model gweithredu clir i gyflawni yn erbyn blaenoriaethau Cymru. Fel y cydnabuwyd gan y panel adolygu, mae angen gwneud rhagor o waith i bennu'r model hwn yn iawn, gan gynnwys ei gostau a'i fanteision, cyn gallu gwneud penderfyniad terfynol ynghylch amserlenni ar gyfer gweithredu.

Unigolyn fydd yn arwain y gwaith hwn, gyda chefnogaeth Llywodraeth Cymru. Bydd grŵp cyfeirio rhanddeiliaid yn cael ei sefydlu i dywys y gwaith hwn a bod yn gyfaill beirniadol wrth i'r gwaith symud ymlaen. Rwyf am i'r gwaith hwn gael ei gwblhau o fewn chwe mis ac rwy'n disgwyl i sefydliadau weithio gyda'i gilydd i sefydlu'r trefniadau gorau posib ar gyfer Cymru.Yn y cyfamser, ac wrth symud y gwaith hwn yn ei flaen, rwy'n disgwyl y bydd yr holl sefydliadau sy'n ymwneud â chynllunio'r gweithlu, cynllun y sefydliad a chomisiynu addysg yn gweithio'n fwy strategol ac ar y cyd. Rwyf hefyd am weld cynnydd sylweddol o ran sicrhau mwy o dryloywder ac atebolrwydd dros y flwyddyn nesaf, gan gynnwys yng nghyswllt lefel a natur buddsoddiad sefydliadau unigol y GIG ar hyd a lled Cymru.

Gofynnwyd i'r adolygiad ystyried a fyddai cynlluniau seiliedig ar gymhelliant yn helpu i recriwtio a chadw gweithwyr gofal iechyd proffesiynol i Gymru ac yng Nghymru. Daeth yr adolygiad i'r casgliad mai'r prif gyfrwng dros ddenu gweithwyr proffesiynol i'r GIG yng Nghymru yw'r profiad gweithio\-dysgu a'r amgylcheddau lle byddant yn gweithio.

Serch hynny, mae rhai arbenigeddau a meysydd lle mae Cymru \- yn ogystal â gweddill y DU \- yn cael anawsterau recriwtio. Roedd y panel yn ystyried bod dull gweithredu lle byddai cyfnod o wasanaeth yn gysylltiedig ag ariannu rhaglenni hyfforddi, yn gam ymlaen i'w groesawu.

Yn hyn o beth, byddwn yn aildrefnu ein buddsoddiad mewn addysg feddygol er mwyn darparu mwy o gyfran i'r rheini sy'n ymrwymo eu hunain i'r GIG yng Nghymru. Bydd rhagor o fanylion yn cael eu cyhoeddi yn dilyn adolygiad Syr Ian Diamond o drefniadau cyllid myfyrwyr yng Nghymru.

Mae'r datganiad hwn wedi canolbwyntio ar argymhellion allweddol yr adolygiad. Mae'r adolygiad yn cyflwyno llawer mwy, gan gynnwys yr angen i fabwysiadu dull gweithredu amlddisgyblaethol ar gyfer hyfforddi a rhoi mwy o sylw i'r gofal a ddarperir yn y gymuned fel rhan o'r hyfforddiant hwnnw.

Mae'r argymhellion hyn eisoes yn sylfaen ar gyfer ein cynllun ar gyfer y gweithlu gofal sylfaenol, a fydd yn cael ei ailgyhoeddi yr wythnos hon, yn dilyn cyfnod o ymgysylltu â rhanddeiliaid. Mae hefyd yn tynnu sylw at bwysigrwydd ailystyried dulliau ariannu addysg yng Nghymru ar hyn o bryd, gan gynnwys model ariannu cyfredol SIFT a chymhellion posib.

Hoffwn ddiolch i aelodau'r panel adolygu – Mel Evans, yr Athro Ceri Phillips, Dick Roberts a Dr David Salter – am eu gwaith caled. Mae'r adolygiad wedi bod yn gyfrwng i drin a thrafod materion pwysig sy'n ymwneud ag addysg a hyfforddiant gweithwyr gofal iechyd proffesiynol yng Nghymru.

Mae llawer o gefnogaeth dros newid \- mae'r syniadau ar gyfer newid wedi'u trafod yn helaeth; nawr mae'n rhaid eu llunio a'u gwerthuso'n briodol, er mwyn sicrhau bod y trefniadau gorau posib ar waith i addysgu a hyfforddi gweithlu'r dyfodol ar gyfer ein GIG.







Translation:


 
 


A well\-educated and trained NHS workforce is essential to providing high\-quality care to people across Wales and improving standards in our health service.  

   

On April 14, the Health Professionals Education Investment (HPEI) review, led by Mel Evans OBE, was published. It was commissioned by the Welsh Government to consider the investment in health professional education and whether it is delivering the right results for Wales and our health service.  

   

The review acted as a catalyst to discuss key issues relating to the education and training of the healthcare workforce. I reconvened the review panel in the summer to consider the 70\-plus contributions received after the review’s publication. This work has now been concluded.


 


The panel made three key recommendations:


 


* The need for a refreshed strategic vision for NHS Wales for 2015\-30, based on prudent healthcare, which should inform the strategy for the workforce;
* The development of NHS Wales’ learning culture;
* The creation of a single body for workforce planning, development and commissioning of education and training.


 


 


Together for Health has been our over\-arching strategy but we must now build on this work, embed the prudent healthcare principles and deliver for a technology\-enabled generation, in which health and social care integration is the norm rather than the exception and where community\-based care is the hospital of the future.


The HPEI review highlighted that the vast majority of NHS Wales’ future workforce is already working in the health service today. If we want high\-quality healthcare we have to invest in our workforce – we must provide opportunities for healthcare professionals to develop the skills, knowledge and experience they need while they are providing healthcare. The NHS must be a learning organisation, as well as a health service.


Workforce design and development is among the most powerful levers we possess in creating a prudent healthcare system. It will require a greater degree of flexibility in terms of education and training, with step\-on and step\-off options across a broad range of programmes. During the coming year we will work with the education sector to establish greater flexibility in existing education and training programmes.


The review focuses on the importance of having the right learning culture and providing young people with greater awareness of the full range of career opportunities available in Wales. It also highlights the need to increase the availability of work experience for those interested in entering the care sector.  

   

There are some excellent schemes in areas across Wales but to drive this work forward we must map the current range of careers; widen access events and initiatives across Wales and establish a mechanism to promote these opportunities.


More than 10,000 students and trainees benefit from centrally\-funded programmes in Wales. We will consider how they can contribute to this learning culture as part of their education and training programmes. This work will be brought together through a national conference on widening access to careers in health which will be hosted by the Welsh Government next year.


The final key recommendation – a single body bringing together the functions of strategic workforce planning, development and commissioning of education and training – will help to address the difficulties many individuals and organisations agree exist within the current healthcare training and education arrangements.  

   

I believe there is a need for change, underpinned by a single flexible, funding stream, freed from arbitrary and historical boundaries. A new single set of arrangements will ensure investment and planning decisions are not taken about individual professions in isolation – there are considerable interdependencies across professions. Decisions about education and training must be based on the needs of patients and local populations and a holistic approach to the workforce.


However, if we are to move to a new set of arrangements a clear model of implementation will be needed to deliver against Wales’ priorities. As acknowledged by the review panel, further work is needed to properly scope this model, including its costs and benefits, before a final decision can be made about timescales for implementation.


This work will be led by an individual, supported by the Welsh Government. A stakeholder reference group will be set up to guide this work and act as a critical friend as it progresses. I want this work to be completed within six months and expect organisations to work together to establish the best arrangements possible for Wales.


In the interim, and in parallel to taking this work forward, I expect all organisations involved in workforce planning, organisational design and education commissioning to work more strategically and collaboratively. I also want to see substantial progress in securing greater transparency and accountability over the coming year, including in relation to the level and nature of the investment made by individual NHS organisations across Wales.


The HPEI review was asked to consider whether incentive\-based schemes would help to recruit and retain healthcare professionals to and in Wales. The review concluded that the main lever for attracting professionals to the NHS in Wales is the working\-learning experience and the environments they will work.  

   

However, there are some specialties and areas where Wales – in common with the rest of the UK – is experiencing recruitment difficulties. The panel considered that an approach, which saw a period of service tied into the funding of training programmes, would be a welcome step forward.


In light of this, we will realign the investment we make in medical education so a greater share is provided to those who commit themselves to the NHS in Wales. Further details will be announced in light of Sir Ian Diamond’s review of student finance arrangements in Wales.


This statement has focused on the review’s key recommendations. The HPEI review makes many more, including the need to adopt a multidisciplinary approach to training and to increase exposure to care provided in community as part of that training.  

   

These recommendations are already informing our primary care workforce plan, which will be republished this week following a period of engagement with stakeholders. It also highlights the importance of reconsidering the existing funding mechanisms for education in Wales, including the current SIFT funding model and potential incentives.  

   

I would like to thank the members of the HPEI panel – Mel Evans, Professor Ceri Phillips, Dick Roberts and Dr David Salter – for all their hard work. The review has provided a platform for debate about important issues relating to education and training of healthcare professionals in Wales.


There is significant support for change – the ideas for change have been discussed extensively; now they must be properly modelled and evaluated, to ensure we have the best possible arrangements in place to educate and train our NHS workforce of the future.